Մյուս ուժերի հնարավորությունները շատ աղոտ են։ Գուցե սկսի գործել ընտրողի շատ տարածված հոգեբանությունը. երբ ընտրողներն առանձնապես տարբերություն չեն տեսնում իշխանական և իշխանամետ ուժերի միջև, միշտ ներքին ցանկություն է առաջանում լինելու հաղթողի հետ, ու չի բացառվում, որ կողմ լինելով մի ուժի, ձայնը, այնուամենայնիվ, տան դոմինանտ կենտրոնին։ Այս պարագայում, հնարավոր է, ձայների կոնցենտրացիա տեղի ունենա, և խիստ սահմանափակ թվով միավորներ կարողանան հաղթահարել անցողիկ շեմը։